L’Ajunatment de Sagunt reclama un sistema fiscal i un finançament autonòmic just i igualitari
31 de juliol 2020

![Imagen 1](/media/pwdlkac0/25_c_img_7695.jpg)

Els grups municipals arribaren al consens en el Ple Ordinari, celebrat el 29 de juliol, i reclamaren un sistema fiscal i un finançament autonòmic just i igualitari. Este acord va ser fruit d’una moció presentada per EU i defensada pel regidor Roberto Rovira, el qual va acceptar l’eliminació de la part expositiva de la moció per tal d’aconseguir el consens. I així fou, ja que va ser aprovada per unanimitat.

  

Amb esta moció, l’Ajuntament ha aprovat demanar el reforçament dels servicis públics i reclamar als governs de l’Estat i de la Generalitat Valenciana **«un sistema fiscal just i igualitari i un finançament autonòmic just que permeta sufragar l’Estat de Benestar (Sanitat, Educació, pensions i Serveis Socials)».** 

  

Este acord plenari també insta totes les forces polítiques, socials i econòmiques **«a un gran pacte per la reconstrucció social del nostre territorio, per enfortir les llaços de solidaritat i cooperación amb la resta del món»**.

  

El text aprovat també demana que es faça una aposta clara per reforçar els servicis públics: **«Els serveis del poble i per al poble».**

*   [](http://www.facebook.com/sharer.php?u=https://aytosagunto.es/va/actualitat/l-ajunatment-de-sagunt-reclama-un-sistema-fiscal-i-un-financament-autonomic-just-i-igualitari/ "Facebook")
*   [](http://twitter.com/share?url=https://aytosagunto.es/va/actualitat/l-ajunatment-de-sagunt-reclama-un-sistema-fiscal-i-un-financament-autonomic-just-i-igualitari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajunatment-de-sagunt-reclama-un-sistema-fiscal-i-un-financament-autonomic-just-i-igualitari/ "Linked In")
*   [](mailto:?body=https://aytosagunto.es/va/actualitat/l-ajunatment-de-sagunt-reclama-un-sistema-fiscal-i-un-financament-autonomic-just-i-igualitari/)